b'\n_START_ARTICLE_\nAle M\xc3\xb6ller\n_START_SECTION_\nKarriere\n_START_PARAGRAPH_\nSom musiker spiller han ulike bl\xc3\xa5seinstrumenter, tangentinstrumenter og et stort antall ulike strengeinstrumenter, som for eksempel lutt, mandola og bouzouki. Han begynte musikerkarrieren som jazztrompetist, men har blitt mest kjent som folkemusiker. Han l\xc3\xa6rte seg \xc3\xa5 spille bouzouki i Hellas, der han i tre \xc3\xa5r var med i Neo Minores orkester, som ofte hadde den kjente greske komponisten og musikeren Mikis Theodorakis p\xc3\xa5 bes\xc3\xb8k, b\xc3\xa5de som solist og som dirigent. Bouzoukien fortsatte \xc3\xa5 v\xc3\xa6re et av Ale M\xc3\xb6llers favorittinstrumenter, ogs\xc3\xa5 etter at han gikk over til \xc3\xa5 arbeide hovedsakelig med musikk med mer eller mindre tradisjonelt nordisk preg, iblant med sterke innslag av world music. P\xc3\xa5 begynnelsen av 1990-tallet begynte han imidlertid i stadig st\xc3\xb8rre grad \xc3\xa5 bytte ut bouzoukien med ulike typer av oktavmandola, hvorav f\xc3\xb8rst og fremst b\xc3\xb8r nevnes den l\xc3\xa5tmandolaen som Ale M\xc3\xb6ller selv utviklet i samarbeid med instrumentbyggeren Christer \xc3\x85din._NEWLINE_Ved oppsetningen av teaterstykket Den stora vreden hadde Ale M\xc3\xb6ller det overordnede ansvaret for b\xc3\xa5de musikkutvalg og orkesterledelse, noe som f\xc3\xb8rte til at det senere s\xc3\xa5 kjente bandet Hedningarna s\xc3\xa5 dagens lys. M\xc3\xb6ller var ogs\xc3\xa5 kapellmester for Stockholm Folk Big Band sammen med Jonas Knutsson, og dette utviklet seg med tiden til Ale M\xc3\xb6ller Band._NEWLINE_Ale M\xc3\xb6ller har medvirket p\xc3\xa5 et hundretall plateinnspillinger, enten under eget navn eller som medlem av ulike grupper; Filarfolket var en av de f\xc3\xb8rste gruppene han utga plate med. Ale M\xc3\xb6llers egen gruppe \xe2\x80\x93 Ale M\xc3\xb6ller Band \xe2\x80\x93 platedebuterte i 2004 med cd-en Bodjal, som vant en Grammis. Oppf\xc3\xb8lgeren Djef Djel kom i 2007. M\xc3\xb6ller er ogs\xc3\xa5 med i en rekke andre musikkgrupper, blant annet i gruppen Frifot, der han samarbeider med sangeren og fiolinisten Lena Willemark og fiolinisten og sekkepipespilleren Per Gudmundson. I 1993 utga Frifot cd-en Musique des Vall\xc3\xa9es Scandinaves, som var innspilt i Frankrike sammen med norske Gunnar Stubseid p\xc3\xa5 hardangerfele og sangeren Kirsten Br\xc3\xa5ten Berg. Frifots cd Sluring, som kom i 2005, vant ogs\xc3\xa5 en Grammis. Samarbeidet med den skotske spillemannen Aly Bain har ogs\xc3\xa5 resultert i to cd-er: Fully Rigged og Beyond The Stacks._NEWLINE_I 2007 var Ale M\xc3\xb6ller "Artist in Residence" ved b\xc3\xa5de G\xc3\xa4vle og Vara konserthus. I 2010 var han gjesteprofessor ved Musikh\xc3\xb6gskolan Ingesund.\n_START_SECTION_\nInstrument\n_START_PARAGRAPH_\nAle M\xc3\xb6ller spiller p\xc3\xa5 f\xc3\xb8lgende musikkinstrumenter:_NEWLINE_mandola,_NEWLINE_skalmeie,_NEWLINE_h\xc3\xa4rjedalspipa,_NEWLINE_seljefl\xc3\xb8yte,_NEWLINE_low whistle,_NEWLINE_tverrfl\xc3\xb8yte,_NEWLINE_lur,_NEWLINE_kuhorn,_NEWLINE_lutt,_NEWLINE_harpe,_NEWLINE_str\xc3\xa5kharpa,_NEWLINE_hakkebrett,_NEWLINE_althorn,_NEWLINE_mandolin,_NEWLINE_gresk bouzouki,_NEWLINE_irsk bouzouki,_NEWLINE_munnharpe,_NEWLINE_munnspill,_NEWLINE_trekkspill,_NEWLINE_siter,_NEWLINE_slagverk.'